ଭୁବନେଶ୍ୱର, ସେପ୍ଟେମ୍ବର ୧(ଲୋକାଲ ୱାୟାର): କରୋନା ମହାମାରୀ ସମୟରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ମୟୂରମାନଙ୍କୁ ଖାଦ୍ୟ ଦେଉଥିବାର ଫଟୋ ଓ ଭିଡିଓ ନିକଟରେ ଭାଇରାଲ ହୋଇଛି ।
ଦେଶବ୍ୟାପୀ ଏହା ପ୍ରଶଂସା ସାଉଁଟୁଛି । କିନ୍ତୁ ଓଡ଼ିଶା କାହ୍ନୁ ବେହେରା କେବଳ କରୋନା ସମୟରେ ନୁହେଁ ବର୍ଷର ବାରମାସ ମୟୂରମାନଙ୍କ ଅନ୍ନଦାତା ପାଲଟିଛନ୍ତି ।
କରୋନା ସଂକ୍ରମଣରୁ ନିଜକୁ ରକ୍ଷା କରିବାର ଏକମାତ୍ରା ରାସ୍ତା ହେଉଛି ସାମାଜିକ ଦୂରତା ।
ଏଣୁ ଅତ୍ୟାବଶ୍ୟକ ନ ହେଲେ ଘରୁ ବାହାରିବାକୁ ସରକାର ମନା କରୁଛନ୍ତି । ଏଭଳି ସମୟରେ ଅନେକ ବ୍ୟକ୍ତି ନିଜସ୍ୱ ଉଦ୍ୟମରେ ବୁଲା କୁକୁର, ଗାଈ , ଗୋରୁ, ଷଣ୍ଢ, ବିଲେଇ, ପକ୍ଷୀ ମାନଙ୍କୁ ରାସ୍ତାରେ ଖାଇବାକୁ ଦେଇ ନିଜ ମାନବିକତାର ପରିଚୟ ଦେଇଛନ୍ତି । ଏଭଳି ଜଣେ ବ୍ୟକ୍ତିତ୍ୱ ହେଲେ କାହ୍ନୁ ବେହେରା ।
ଚାରିଆଡ଼େ କରୋନା ଯୋଗୁଁ ଲୋକେ ସଉଦା ପତ୍ର କିଣିବାକୁ ଅସୁବିଧାର ସମ୍ମୁଖୀନ ହେଉଥିଲା ବେଳେ ଦୀର୍ଘ ବର୍ଷ ହେଲାଣି କଟକ ନରାଜ ଅଞ୍ଚଳର କାହ୍ମୁ କିନ୍ତୁ ଏହି ମାନବିକତାର କାମରେ କେବେ ପଛକୁ ହଟି ନାହାନ୍ତି ।
ବରଂ ସହାୟତାର ହାତ ବଢ଼ାଇ ପ୍ରତିଦିନ ମୟୂରମାନଙ୍କୁ ଖାଦ୍ୟ ଯୋଗାଇ ଦେଉଛନ୍ତି । କରୋନା ହେଉ କି ଯେ କୌଣସି ପ୍ରତିକୂଳ ପରିସ୍ଥିତି । କେବେହେଲେ ଅଟକିନି ତାଙ୍କର ଏ ଖାଦ୍ୟ ଦାନ ପ୍ରକ୍ରିୟା ।
ମିଳିଥିବା ସୂଚନା ଅନୁସାରେ କାହ୍ନୁ ପ୍ରତିଦିନ ସକାଳ ହେଲେ ୧୦୦ରୁ ଅଧିକ ମୟୂରମାନଙ୍କୁ ଖାଦ୍ୟ ଯୋଗାଇ ଦେଇଥାନ୍ତି ।
ତେବେ ଏହି ପ୍ରକ୍ରିୟା ଆଜିର ନୁହେଁ । କାହ୍ନୁଙ୍କ ଜେଜେ ବାପା ପାନୁ ବେହେରା ବଞ୍ଚିଥବା ଯାଏଁ ପ୍ରତିଦିନ ମୟୂରମାନଙ୍କୁ ଏଭଳି ଖାଦ୍ୟ ଦେଇଥାନ୍ତି ।
ଆଉ ସେତେବେଳକୁ କାହ୍ନୁଙ୍କୁ ବୟସ ହୋଇଥାଏ ମାତ୍ର ୧୫ ବର୍ଷ । ଏବେ କାହ୍ନୁ ରାଜ୍ୟ ସରକାରଙ୍କ ପୁଲିସ ବିଭାଗରେ ହୋମ୍ ଗାର୍ଡ ଭାବେ କାମ କରୁଥିଲା ବେଳେ ଜେଜେବାପାଙ୍କ ମୃତ୍ୟୁ ପରେ ମୟୂରମାନଙ୍କୁ ଖାଦ୍ୟ ଯୋଗାଇବାର ଭାର ନିଜ ମୁଣ୍ଡକୁ ନେଇଛନ୍ତି ।
ନରାଜ ଅଞ୍ଚଳର ବିଭିନ୍ନ ପକ୍ଷୀମାନଙ୍କୁ କାହ୍ନୁ ଦିନକୁ ଦୁଇବେଳା ଖାଦ୍ୟ ଦେଇଥାନ୍ତି ।
ସକାଳ ୫.୩୦ରୁ ୭ଟା ୩୦ ପୁଣି ଅପରାହ୍ନ ୩ଟାରୁ ୫ ଯାଏଁ ପ୍ରତିଦିନ ନରାଜ ପଠାରେ ମେଳା ଲାଗେ ଶହ ଶହ ମୟୂରଙ୍କର ।
ଏ ବାବଦରେ କାହ୍ନୁ କହନ୍ତି ୧୯୯୯ ମସିହାଠାରୁ ମୁଁ ଏହି ପ୍ରକ୍ରିୟା ସହ ଜଡ଼ିତ ଅଛି । ସେତେବେଳେ ମୋ ଜେଜେବାପା ମୟୂରମାନଙ୍କୁ ଖାଇବା ଦେଉଥାନ୍ତି ।
ମୁଁ ତାଙ୍କୁ ଦେଖି ଦେଖି ଶିଖିଛି । ଆଉ ପରେ ଏହା ଅନୁସରଣ କରିଛି । ଯେତେବେଳେ ପ୍ରଥମେ ଜେଜେବାପା ଏହି କାମ ଆରମ୍ଭ କଲେ ସେତେବେଳେ ମାତ୍ର ତିନୋଟି ମୟୂର ଆସୁଥିଲେ ।
ଆଉ ଏବେ ଏହି ସଂଖ୍ୟା ବୃଦ୍ଧି ପାଇ ୧୩୦ରେ ପହଞ୍ଚିଛି । ମୋତେ ଲାଗେ ଏହି ପରିବେଶ ସହ ମୟୂରମାନେ ନିଜକୁ ଖାପ ଖୁଆଇ ନେଇଛନ୍ତି ।
ପ୍ରତିଦିନ ମୁଁ ପ୍ରାକୃତିକ ଭାବେ ସେମାନଙ୍କୁ ଡାକେ ଆଉ ସେମାନେ ପ୍ରତିଦିନ ସମାନ ସମୟରେ ସମାନ ଜାଗାରେ ଖାଦ୍ୟ ପାଇଁ ଉପସ୍ଥିତ ହୋଇ ଯାଆନ୍ତି ।
କାହ୍ନୁ କହିଛନ୍ତି ଯେ; କିଛି ସ୍ଥାନୀୟ ଲୋକମାନେ ମଧ୍ୟ ମୟୂରମାନଙ୍କୁ ଖାଦ୍ୟ ଦେବା କାମରେ ମୋତେ ସାହାଯ୍ୟ କରନ୍ତି ।
ବେଳେ ବେଳେ ଅଭାବ ଅସୁବିଧା ଯୋଗୁଁ ମୋତେ ଢେର ସାରା ମୟୂରଙ୍କୁ ଖାଦ୍ୟ ଯୋଗାଇବାରେ ଅସୁବିଧା ହୁଏ । ହେଲେ କିଛି ସ୍ଥାନୀୟ ଲୋକଙ୍କ ବଦାନ୍ୟତା ଯୋଗୁଁ ଏହି କାମ ଆଜିଯାଏଁ କେବେ ଅଟକିନି ।
କାହ୍ନୁ କହନ୍ତି ମୟୂରମାନେ ଚାଉଳ ଓ ଗହମ ଖାଇଥାନ୍ତି । ଉପଯୁକ୍ତ ଖାଦ୍ୟ, ପାରିପାଶ୍ୱର୍ିକ ପରିବେଶ ଯୋଗୁଁ ଦିନକୁ ଦିନ ମୟୂରଙ୍କ ସଂଖ୍ୟା ବୃଦ୍ଧି ହେଉଛି ।
ବଢ଼ୁଥିବା ମୟୂରଙ୍କ ସଂଖ୍ୟା, ପ୍ରାକୃତିକ ପରିବେଶ ଓ ଲୋକମାନଙ୍କ ସହାୟତା ଯୋଗୁଁ ଏବେ ଜିଲ୍ଲା ପ୍ରଶାସନ ଏହି ଅଞ୍ଚଳକୁ ଏକ ପର୍ଯ୍ୟଟନ ସ୍ଥଳୀ ଭାବେ ବିବେଚନା କରିବା ସହ ଏହାକୁ ମୟୂର ଭ୍ୟାଲି ବା ପିକକ୍ ଭ୍ୟାଲି ଭାବେ ଅଭିହିତ କରିଛନ୍ତି ।
କାହ୍ନୁ କହିଛନ୍ତି, କରୋନା ଯୋଗୁଁ ଚାରିଆଡେ ଲକଡାଉନ୍ ଆରମ୍ଭ ହୋଇଯିବା ଯୋଗୁଁ ମୟୂରମାନଙ୍କୁ ଖାଦ୍ୟ ଯୋଗାଇ ଦେବାରେ ଅନେକ ଅସୁବିଧା ହୋଇଥିଲା ।
ମାତ୍ର ପରିବାର ଲୋକଙ୍କ ସହଯୋଗ ଓ ସ୍ଥାନୀୟ ଲୋକଙ୍କ ସାହାଯ୍ୟ ଯୋଗୁଁ ମୟୂରମାନଙ୍କୁ ଖାଦ୍ୟ ପରଷିବାରେ ଏଯାଏଁ କୌଣସି ଅସୁବିଧା ହୋଇନି ।
ଏ ବାବଦରେ ପର୍ଯ୍ୟଟକମାନେ କହନ୍ତି ଏତେଗୁଡିଏ ମୟୂରଙ୍କୁ କେବେ ଗୋଟିଏ ସ୍ଥାନରେ ଦେଖିବାକୁ ମିଳେ ନାହିଁ ।
ବାସ୍ତବିକ ଏହା ଦେଖିବା ଏକ ଭିନ୍ନ ଅନୁଭୂତି । ମୟୂରମାନେ ଏଠାରେ ବିନା ଭୟରେ ବିଚରଣ କରିଥାନ୍ତି । ଏହାକୁ ଦେଖିଲେ ଯେ କେହି ଅଭିଭୂତ ହୋଇ ପଡ଼ିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
